cyanic-selkie/wikianc huggingface dataset:
அப்துல் ஜப்பார்
இறப்பு
அப்துல் ஜபார் 22 திசம்பர் 2020 அன்று உடல் நலக்குறைவு காரணமாக தனது 82ஆம் வயதில் இறந்தார்.
மேற்கோள்கள்
பகுப்பு:தமிழக எழுத்தாளர்கள் பகுப்பு:1939 பிறப்புகள் பகுப்பு:2020 இறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:ஊடகவியலாளர்கள் பகுப்பு:தமிழ்நாட்டுத் திரைக்கதை எழுத்தாளர்கள்
ஃபய்ச ஜலாலி
ஃபய்ச ஜலாலி (பிறப்பு 1980) ஒரு இந்திய-ஈரானிய நடிகை, இயக்குனர், எழுத்தாளர், தயாரிப்பாளர் மற்றும் சமூக ஆர்வலராவார். அவர் ஸ்லம்டாக் மில்லியனர் (2008), ஷைத்தான் (2011) ஆகிய படங்களுகாகவும் ஜால் (2012) நாடகத்திற்காகவும் பிரபலமாக அறியப்பட்டவர்.
தனிப்பட்ட வாழ்க்கை மற்றும் கல்வி
நான்காவது தலைமுறை ஈரானியரான இவர், இந்தியாவில் வசிக்கும் ஈரானிய முஸ்லிம் குடும்பத்தில் பிறந்து மும்பையில் வளர்ந்தவர். ஜே பி பெட்டிட் உயர்நிலைப் பள்ளியில் ப்ள்ளிக்கல்வி முடித்த பிறகு, அவர் அமெரிக்காவின் விஸ்கான்சினில் உள்ள பெலாய்ட் கல்லூரியில் நாடகக் கலைகளைப் பயின்றார். பல் மருத்துவப் பள்ளிக்கு முன் மருத்துவப் பின்னணி வகுப்புகளையும் எடுத்துக் கொண்ன்டார். ஜலாலி, நாடகத்தில் சேர்ந்து டென்னசி பல்கலைக்கழகத்திலும், நாக்ஸ்வில்லில் உள்ள கிளாரன்ஸ் பிரவுன் தியேட்டரிலும் நுண்கலைகளில் முதுகலைப் பட்டம் பெற்றார்.
தொழில்
ஜலாலியின் நாடக நடிப்பு நிகழ்ச்சிகள், மீரா நாயரின் மேடை இசைநாடகமான மான்சூன் திருமணம், ஐ டோன்ட் லைக் இட், ஆஸ் யூ லைக் இட் மற்றும் பிற தயாரிப்புகளான ஜதிங்கா, தி ஜின்ஸ் ஆஃப் ஈத்கா, தூக், எ மிட்சம்மர் நைட்ஸ் ட்ரீம், ஆர்ம்ஸ் அண்ட் தி மேன், தி ட்ரெஸ்டில் போபெலிக் க்ரீக் ஆகியவை அடங்கும். அவர் தனது சொந்த நாடகங்களான 07/07/07 மற்றும் ஷிகண்டி- தி ஸ்டோரி ஆஃப் தி இன்-பிட்வீன்ஸ் போன்றவற்றையும் இயக்கி, நடித்தார். இது 2016ல் மஹிந்திரா எக்ஸலன்ஸ் இன் தியேட்டர் விருதுகளில் (META) சிறந்த குழும நடிகர்களுக்கான விருதை வென்றது. 2018 இல், சிறந்த இயக்குனர் விருதிற்காக ஜலாலியும் பரிந்துரைக்கப்பட்டார்.
அவர் ஸ்லம்டாக் மில்லியனர் மற்றும் குர்பான் போன்ற திரைப்படங்களில் நடித்தார். இந்திய அதிரடியான விறுவிறுப்புத் தொலைக்காட்சித் தொடரான 24இலும் நடித்திருக்கிறார்.
விளையாட்டு
ஜலாலி ஒரு பயிற்சி பெற்ற அக்ரோபாட்டிக் ஏரியலிஸ்ட். 2019 இல் மும்பையில் நடைபெற்ற முதலாவது மல்லகாம்ப் உலகப் போட்டியில் ஈரானைப் பிரதிநிதித்துவப்படுத்தினார். கயிறு பிரிவில் இவர் பங்கேற்றார்.
திரைப்படங்கள்
ஒரு நடிகையாக அவரது பணிகள் கீழுள்ளவாறு:
அரங்க நாடகம்
இயக்குனர்:
லூனா திட்டம்
thumb|right| Location of Luna missions on the Moon
லூனா திட்டம் (Luna programme) என்பது சோவியத் ஒன்றியத்தினால் 1959 இலிருந்து 1976 வரை சந்திரனுக்கு அனுப்பப்பட்ட தானியங்கி விண்கலப் பயணங்களைக் குறிக்கும். லூனா என்பது ரஷ்ய மொழியில் சந்திரனைக் குறிக்கும். இப்பயணத் திட்டம் "லூனிக்" என்றும் சிலவேளைகளில் கூறப்படுவதுண்டு. பதினைந்து லூனாக்கள் வெற்றிகரமானவையாகும். இவை சந்திரனைச் சுற்றவோ அல்லது தரையிறங்கவோ அனுப்பப்பட்டவை ஆகும். விண்ணில் இறங்கிய முதலாவது விண்கலம் லூனா 2 ஆகும். இவை சந்திரனில் பல ஆய்வுகளையும் நிகழ்த்தின. வேதியியல் பகுப்பாய்வு, ஈர்ப்பு, வெப்பநிலை, மற்றும் கதிரியக்கம் போன்ற பல ஆய்வுகளை நடத்தின. .
வெளி இணைப்புகள்
* பகுப்பு:நிலாவுக்கான பயணத் திட்டங்கள்
பாவாஜிக்கோட்டை ஊராட்சி
பாவாஜிக்கோட்டை ஊராட்சி (Bavajikkottai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 853 ஆகும். இவர்களில் பெண்கள் 441 பேரும் ஆண்கள் 412 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கதுவா மாவட்டம்
கதுவா மாவட்டம், இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடமான கதுவா நகரத்திலிருந்து, ஜம்மு நகரம் 82 கிலோ மீட்டர் தொலைவிலும், மாநிலத் தலைநகரம் ஸ்ரீநகர்  347   கிலோ மீட்டர் தொலைவிலும், இந்தியத் தலைநகர் புதுதில்லி 496 கிலோ மீட்டர் தொலைவிலும் அமைந்துள்ளது.
மாவட்ட எல்லைகள்
2,502 சதுர கிலோ மீட்டர் பரப்பளவு கொண்ட கதுவா மாவட்டம் வடக்கில் உதம்பூர் மாவட்டம், வட கிழக்கில் தோடா மாவட்டம், கிழக்கில் இமாசல பிரதேசத்தின் சம்பா மாவட்டம், தெற்கில் பஞ்சாப் மாநிலத்தின் குர்தாஸ்பூர் மாவட்டம் மற்றும் தென்மேற்கில் ஆசாத் காஷ்மீர் எல்லைகளாக கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கதுவா மாவட்ட மக்கள் தொகை 616,435 ஆக உள்ளது. அதில் ஆண்கள் 326,109; ஆகவும் பெண்கள்  290,326 ஆகவும் உள்ளனர். மக்கள் தொகை அடர்த்தி, ஒரு சதுர கிலோ மீட்டருக்கு  246  நபர்கள் வீதம் உள்ளனர். பாலின விகிதம், ஆயிரம் ஆண்களுக்கு பெண்கள்  890 உள்ளனர். சராசரி எழுத்தறிவு விகிதம் 73.09% விழுக்காடாக உள்ளது. அதில் ஆண்கள் எழுத்தறிவு விகிதம் 81.53%  ஆகவும், பெண்கள் எழுத்தறிவு விகிதம்  63.72% ஆகவும் உள்ளது. மொத்த மக்கள் தொகையில் ஆறு வயதிற்குட்பட்டவர்கள் 83,936 ஆக உள்ளனர்.
மாவட்ட நிர்வாகம்
நிர்வாக வசதிக்காக கதுவா மாவட்டம், கதுவா, ஹிரண்சாகர், பில்லவார், பனி, மார்ஹீன், டிங்கா அம்ப், பசோலி, லொகாய் மல்கார், மகான்பூர், நக்ரி மற்றும் ராம்கோட் என பதினோறு வருவாய் வட்டங்களாக பிரிக்கப்பட்டுள்ளது.
மேலும் கிராமப்புறங்களில்ம் பஞ்சாயத்து ராஜ் சட்டம் நடைமுறைப்படுத்த, கதுவா, பனி, பார்னொட்டி, பஷோலி, பில்லவார், டுக்கன்,  காக்வால், ஹிரன்நகர், கதுவா மற்று,  லொஹாய் மல்ஹர் என எட்டு ஊராட்சி ஒன்றியங்கள் அமைக்கப்பட்டுள்ளது. இந்த எட்டு ஊராட்சி ஒன்றியங்களின் கீழ் 512 பஞ்சாயத்து கிராமங்கள் உள்ளது.
மொழிகள்
கதுவா மாவட்டத்தில் டோக்கிரி, பஹாரி, இந்தி, உருது மற்றும் ஆங்கில மொழிகள் பேசப்பட்டாலும், கல்வி நிலையங்களில் இந்தி, ஆங்கிலம் மற்றும் உருது மொழிகள் பயிற்றுவிக்கப்படுகிறது.
சமயம்
ஜம்மு கோட்டத்தில் உள்ள கதுவா மாவட்டத்தில் இந்துக்கள் பெரும்பான்மையான சமயத்தினராக உள்ளனர். இம்மாவட்டத்தின் மக்கள் தொகையில் இந்துக்கள் 87.61  விழுக்காடும், இசுலாமியர்கள் 10.42  விழுக்காடும், சீக்கியர்கள் 1.55 விழுக்காடும், மற்றவர்கள் 0.12 விழுக்காடுமாக உள்ளனர்.
அரசியல்
கதுவா மாவட்டம் ஐந்து சட்டமன்ற தொகுதிகளை கொண்டுள்ளது. அவைகள்; பனி, பஷொலி, கதுவா, பில்லவார் மற்றும் ஹிரநகர் ஆகும்
போக்குவரத்து வசதிகள்
கதுவாவிலிருந்து ஸ்ரீநகருக்கும், ஜம்முவிற்கும் பேருந்து சேவைகள் உண்டு, மேலும் கதுவாவிலிருந்து ஜம்முவிற்கு முப்பதிற்கும் மேற்பட்ட தொடருந்து சேவைகள் உள்ளது.
இராணுவ முக்கியத்துவம்
கதுவா மாவட்டம் இந்திய-பாகிஸ்தான் எல்லையில் அமைந்திருப்பதால், பாகிஸ்தானிலிருந்து கதுவா மாவட்டத்தில் நுழையும் தீவிரவாதிகளை கண்காணிக்கவும், தடுக்கவும், எதிர்கொள்ளவும் இந்திய இராணுவத்திற்கும், துணை இராணுவப் படைகளுக்கும் பெரும் சவாலாகவே உள்ளது.
வெளி இணைப்புகள்
பகுப்பு:ஜம்மு காஷ்மீரின் மாவட்டங்கள்
குசாரி மகால் தொல்பொருள் அருங்காட்சியகம்
குசாரி மகால் தொல்பொருள் அருங்காட்சியகம் (Gujari Mahal Archaeological Museum)  இந்தியாவின் மத்தியப்பிரதேச மாநிலம் குவாலியர் நகரில் அமைந்துள்ள ஓர் அரசு அருங்காட்சியகமாகும். மாநில தொல்பொருள் அருங்காட்சியகம் என்றும் சில நேரங்களில் குவாலியர் கோட்டை அருங்காட்சியகம் என்றும் இது அழைக்கப்படுகிறது. குவாலியர் நகரத்திலுள்ள குசாரி மகால் கோட்டையில் அருங்காட்சியகம் அமைந்துள்ளது. விதிசா நகரத்தின் ஏலியோதோரசு தூணின் கருட வாகனத்தின் ஒரு பகுதி உட்பட பிராந்தியத்தின் பல கலைப்பொருட்கள் இங்கு  காட்சிப்படுத்தப்பட்டுள்ளன.
குசாரி மகாலின் அரண்மனை தோமர் ராசபுதன  ஆட்சியாளர் மான் சிங் தோமர் என்பவரால்  அவரது துணைவியான மிருக்னயனிக்காக கட்டப்பட்டது. இவர் குசர் பழங்குடியினத்தைச் சேர்ந்தவர். இந்த அரண்மனையே தொல்பொருள் அருங்காட்சியகமாக மாற்றப்பட்டுள்ளது. கிமு 1 மற்றும் கி.மு 2 ஆம் நூற்றாண்டுகளைச் சேர்ந்த இந்து மற்றும் சமண சிற்பங்கள், சலபஞ்சிகாவின் சிறிய சிலை, சுட்டுமண் பாண்டப்  பொருட்கள் மற்றும் பாக் குகைகளில் காணப்படும் ஓவியங்களின் பிரதிகள் ஆகியவை அருங்காட்சியகத்தில் உள்ள அரிய கலைப்பொருட்களில் சிவவாகும்.
மேற்கோள்கள்
பகுப்பு:மத்தியப் பிரதேச அருங்காட்சியகங்கள்
1536
ஆண்டு 1536 (MDXXXVI) பழைய யூலியன் நாட்காட்டியில் சனிக்கிழமையில் துவங்கிய ஒரு நெட்டாண்டு ஆகும்.
சுனில் அரோரா
சுனில் அரோரா (Sunil Arora) (பிறப்பு13 ஏப்ரல் 1956) 23 ஆவது இந்தியத் தலைமைத் தேர்தல் ஆணையர் ஆவார். இவர் 1980 ஆம் ஆண்டு பிரிவைச் சாரந்த, ஓய்வு பெற்ற, இராசத்தான் பிரிவு இந்திய ஆட்சிப் பணி அலுவலர் ஆவார். இவர் இந்திய அரசின் இரு அமைச்சகங்களில் இரண்டு முறை செயலராகப் பணியாற்றியுள்ளார்.
கல்வி
அரோரா ஆங்கிலத்தில் சிறப்பு நிலை இளங்களைப்பட்டமும், முதுகலைப் பட்டமும் பெற்றவர் ஆவார். சண்டிகர் யூனியன் பிரதேசத்திலுள்ள பஞ்சாப் பல்கலைக்கழகத்தில் படித்தார்.
இந்திய ஆட்சிப்பணியில் சேர்வதற்கு முன்பாக
இந்திய ஆட்சிப்பணி அலுவலராக நியமிக்கப்படுவதற்கு முன்பாக, சுனில் அரோரா ஜலந்தரில் உள்ள டிஏவி கல்லூரியல் இணைப் பேராசிரியராகப் பணியாற்றினார்.
ஒரு இந்திய ஆட்சிப்பணி அலுவலராக
ஒரு இந்திய ஆட்சிப்பணி அலுவலராக, அரோரா, இந்திய அளவிலும், இராசத்தான் மாநில அளவிலும் கூடுதல் தலைமைச் செயலாளர்(உள்துறை), முதன்மைச் செயலாளர்(சிறுதொழிற்துறை), இராசத்தான் மாநில தொழில் மேம்பாடு மற்றும் முதலீட்டுக் கழகத் தலைவர் மற்றும் நிர்வாக இயக்குநர், இராசத்தான் முதலமைச்சரின் முதன்மைச் செயலாளர், ஜோத்பூர், நாகவுர், அல்வர் மற்றும் தோல்புர் மாவட்டங்களின் மாவட்ட ஆட்சியர்     மத்திய அரசின் தகவல் ஒலிபரப்புத்துறை செயலர், திறன் மேம்பாடு மற்றும் தொழில் முனைவோர் அமைச்சக செயலர், இந்திய உள்நாட்டுப் போக்குவரத்திற்கான வானூர்தி நிறுவனத்தின் தலைவர் மற்றும் நிர்வாக இயக்குநர், இந்திய குடிமை வான்வழிப் போக்குவரத்து அமைச்சகத்தின் இணைச் செயலாளர்  உள்ளிட்ட பல்வேறு முக்கியப் பதவிகளில் பணியாற்றியுள்ளார்.
இந்தியத் தலைமைத் தேர்தல் ஆணையர்
அரோரா இந்தியாவின் இரண்டு தேர்தல் ஆணையர்களில் ஒருவராக 31 ஆகத்து 2017 பொறுப்பேற்றுக் கொண்டார். அரோரா தேர்தல் ஆணையராக செப்டம்பர் 1, 2017 இல் பொறுப்பேற்றுக் கொண்டார். . ஓம் பிரகாஷ் ராவத்தைத் தொடர்ந்து, சுனில் அரோரா இந்தியத் தலைமைத் தேர்தல் ஆணையராக டிசம்பரில் சுனில் அரோரா இருப்பார் என நவம்பர் 26, 2018 இல் அறிவிக்கப்பட்டது. 2018 டிசம்பர் 2 ஆம் நாள் இந்தியத் தலைமைத் தேர்தல் ஆணையராக இவர் பொறுப்பேற்றார். இவரது பதவிக்காலம் அக்டோபர் 2021 வரையிலும் உள்ளது.
மேற்கோள்கள்
பகுப்பு:1956 பிறப்புகள் பகுப்பு:இந்தியத் தலைமை தேர்தல் ஆணையர்கள் பகுப்பு:இந்திய ஆட்சிப் பணி அலுவலர்கள் பகுப்பு:வாழும் நபர்கள் பகுப்பு:பஞ்சாபி மக்கள்
பிரகார்டு புள்ளி
வடிவவியலில் பிரகார்டு புள்ளிகள் (Brocard points) என்பவை ஒரு முக்கோணத்திற்குள் அமையும் சிறப்புப் புள்ளிகளாகும். பிரஞ்சுக் கணிதவியலாளர் ஹென்றி பிரகார்டின் (1845 – 1922) நினைவாக இப்புள்ளிகளுக்குப் பெயரிடப்பட்டுள்ளது.
வரையறை
முக்கோணம் ABC இன் பக்கங்கள் a, b, c. மேலும் அதன் உச்சிகள் A, B, C மூன்றும் எதிர் கடிகாரதிசையில் பெயரிடப்பட்டுள்ளது எனில்:
புள்ளி P ஆனது ABC முக்கோணத்தின் முதல் பிரகார்டு புள்ளி எனவும் கோணம் ω, பிரகார்டு கோணம் எனவும் அழைக்கப்படுகிறது. பிரகார்டு கோணம் கீழுள்ள முடிவை நிறைவு செய்கிறது:
இம்மூன்று சமகோணங்களின் அளவும் \omega\, ஆக இருக்கும்.
எனவே இரு பிரகார்டு கோணங்களும் சமவளவானவை.
இரு பிரகார்டு புள்ளிகளும் நெருங்கிய தொடர்புள்ளவை. ABC முக்கோணத்தின் கோணங்கள் எடுத்துக்கொள்ளப்படும் வரிசைப்போக்கைப் பொறுத்து இப்புள்ளிகள் மாறுபடுகின்றன. எடுத்துக்காட்டாக முக்கோணம் ABC இன் முதல் பிரகார்டு புள்ளியானது முக்கோணம் ACB இன் இரண்டாவது பிரகார்டு புள்ளியாக இருக்கும்.
முக்கோணம் ABC இன் இரு பிரகார்டு புள்ளிகளும் ஒன்றுக்கொன்று சமகோண இணையியங்கள் ஆகும்.
இரு பிரகார்டு புள்ளிகளும் முக்கோண மையங்கள் அல்ல. அவை இரண்டும் வடிவொத்த உருமாற்றங்களைப் பொறுத்து மாறாநிலை கொண்டவையல்ல. எனினும் வரிசையற்ற சோடியாக எடுத்துக்கொள்ளப்படும் பிரகார்டு புள்ளிகள் வடிவொப்புமைகளின்கீழ் மாறாநிலை கொண்டிருக்கும். ஒரு அசமபக்க முக்கோணத்தின் ஒரு பிரகார்டு புள்ளியை மற்றொரு பிரகார்டு புள்ளியாக மாற்றும் எதிரொளிப்பு ஒரு சிறப்புவகை வடிவொப்புமை ஆகும்.
வரைதல்
ஒரு முக்கோணத்தின் முதல் பிரகார்டு புள்ளியைக் காண்பதற்கான வரைமுறை கீழே தரப்பட்டுள்ளது.
இதேமுறையில் இரண்டாவது பிரகார்டு புள்ளியைக் காணலாம்.
பிரகார்டு நடுப்புள்ளி
ஒரு முக்கோணத்தின் முதலாவது மற்றும் இரண்டாவது பிரகார்டு புள்ளிகளின் நடுப்புள்ளியானது பிரகார்டு நடுப்புள்ளி (Brocard midpoint) எனப்படும். முதலாவது மற்றும் இரண்டாவது பிரகார்டு புள்ளிகள் முக்கோண மையங்கள் அல்ல என்றாலும் பிரகார்டு நடுப்புள்ளி ஒரு முக்கோண மையமாக அமைகிறது.
முந்நேரியல் ஆயதொலைவுகள்
இரண்டாவது பிரகார்டு புள்ளியின் முந்நேரியல் ஆயதொலைவுகள்:
பிரகார்டு நடுப்புள்ளியின் முந்நேரியல் ஆயதொலைவுகள்:
மூன்றாவது பிரகார்டு புள்ளியின் முந்நேரியல் ஆயதொலைவுகள்:
ஒரு முக்கோணத்தின் மூன்றாவது பிரகார்டு புள்ளியானது எதிர்நிரப்பு முக்கோணத்தின் பிரகார்டு நடுப்புள்ளியாக இருக்கும். மேலும் சமச்சரிவு இடைக்கோட்டுச் சந்தியின் சமவியல்பு இணையியமாகவும் இருக்கும்.
வெளியிணைப்புகள்
பகுப்பு:முக்கோணங்கள்
சவேரியர்பட்டினம் ஊராட்சி
சவேரியார்பட்டினம் ஊராட்சி (Severiyarpattinam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1547 ஆகும். இவர்களில் பெண்கள் 801 பேரும் ஆண்கள் 746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெடுக்குநாறிமலை ஆதி லிங்கேஸ்வரர் ஆலயம்
வெடுக்குநாறிமலை ஆதி லிங்கேஸ்வரர் ஆலயம் இலங்கையில் வவுனியா மாவட்டத்தில் அமைந்துள்ள ஒரு சிவன் கோவில் ஆகும். இக்கோவில் வவுனியா வடக்கு பிரதேச செயலாளர் பிரிவில் ஒலுமடு-பாலமோட்டை கிராமத்திலிருந்து கிட்டத்தட்ட 3 கிலோமீட்டர் தொலைவில் அமைந்துள்ள வெடுக்குநாறிமலையின் உச்சியில் அமைந்துள்ளது. கிமு 2-ஆம் நூற்றாண்டைச் சேர்ந்த இந்தப் பழமையான இந்த மலையின் வரலாறானது பல வரலாற்று சிறப்புகளைக்கொண்டு காணப்படுகின்றது.
300 மீட்டர் உயரமான வெடுக்குநாறிமலை அடிவராத்தில் கேணி, தமிழ் பிராமிய கல்வெட்டுக்கள் என்பன அதன் வரலாற்றைக் கூறுகின்றது. இம்மலையின் உச்சியில் ஆதிலிங்கேசுவரர் என்ற சிவனுடைய இலிங்கம் அமைந்துள்ளது. கிட்டத்தட்ட ஐந்து தலைமுறையினருக்கு மேலாக இப்பிரதேச மக்கள் இந்த ஆலயத்தை வழிபட்டு வருகின்றனர்.
மேற்கோள்கள்
பகுப்பு:வவுனியா மாவட்டத்திலுள்ள கோயில்கள் பகுப்பு:இலங்கையில் உள்ள சிவன் கோயில்கள்
லிஸ்சி சாமுவெல்
லிஸ்சி சாமுவெல் (Lissy Samuel, பிறப்பு: திசம்பர் 11 1967), முன்னாள் இந்தியா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1998 ல், ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1967 பிறப்புகள் பகுப்பு:வாழும் நபர்கள் பகுப்பு:தமிழ்நாட்டுப் பெண் துடுப்பாட்ட வீராங்கனைகள் பகுப்பு:சென்னை துடுப்பாட்டக்காரர்கள்
அல் ஹசன்
அல்-ஹசன் இப்னு அலீ இப்னு அபீ தாலிப் (Al-Ḥasan ibn ʿAlī ibn Abī Ṭālib) (الحسن ابن علي ابن أبي طالب, 624–670 (பொது ஆண்டு), பொதுவாக ஹசன் என்று அழைக்கப்படுவர். முகமது நபியின் பேரனும், அலீ – பாத்திமா இணையரின் இரண்டு மகன்களில் மூத்தவர் ஆவார். இவரது தம்பியின் பெயர் இமாம்  ஹுசைன் ஆகும்.
நல்லடக்கம்
அல் ஹசனின் மறைவிற்குப் பின்னர் அவரது உடல், மதீனாவில் உள்ள முகமது நபியின் கல்லறை அருகே அடக்கம் செய்யப்பட்டது.
வெளி இணைப்புகள்
பகுப்பு:624 பிறப்புகள் பகுப்பு:670 இறப்புகள் பகுப்பு:கலீபாக்கள் பகுப்பு:இசுலாமிய வரலாறு
6-மெத்தில்சல்பினைல்)யெக்சைல் ஐசோதயோசயனேட்டு
6-மெத்தில்சல்பினைல்)யெக்சைல் ஐசோதயோசயனேட்டு (6-(Methylsulfinyl)hexyl isothiocyanate) என்பது C8H15NOS2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதைச் சுருக்கமாக 6-எம்.ஐ.டி.சி அல்லது 6-எம்.எசு.ஐ.டி.சி என்ற ஆங்கில எழுத்துகளில் குறிப்பிடுவர். ஐசோதயோசயனேட்டு குழுவைச் சேர்ந்த கரிமகந்தகச் சேர்மம் என்று இதை வகைப்படுத்தலாம். முட்டைக்கோசு, காலிபிளவர் போன்ற வகை காய்களிலிருந்து, குறிப்பாக வசாபி எனப்படும் சப்பானிய பச்சைக் கடுகு வகையிலிருந்து 6-மெத்தில்சல்பினைல்)யெக்சைல் ஐசோதயோசயனேட்டு பெறப்படுகிறது. மற்ற ஐசோதயோசயனேட்டுகளைப் போலவே இதுவும் குளுக்கோசினோலேட்டை மைரோசினேசு நொதி செல்லை காயப்படுத்தி நிலைமாற்றம் செய்வதால் உருவாகிறது.
புதிதாக துருவப்பட்ட வசாபி தண்டுப்பகுதியை தலைமுடியில் தேய்த்தால் அது முடி வளர்ச்சியை ஊக்குவிக்கிறது என்ற நம்பிக்கை சப்பானில் தற்போது நிலவுகிறது. ஏனெனில் உலகின் மிகப்பெரிய வசாபி தயாரிப்பாளரான கின்னி நிறுவனம் 6-எம்.ஐ.டி.சி முடி வளர்ச்சியை ஊக்குவிக்கிறது என்று கூறுகிறது.
மேற்கோள்கள்
பகுப்பு:சல்பாக்சைடுகள் பகுப்பு:ஐசோதயோசயனேட்டுகள் பகுப்பு:உயிர்வேதியியல்
சீதாபுரம் ஊராட்சி
சீதாபுரம் ஊராட்சி (Seethapuram Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 373 ஆகும். இவர்களில் பெண்கள் 189 பேரும் ஆண்கள் 184 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முகம்மதுஸ்ஸமான்
முகம்மதுஸ்ஸமான் ( Mahmuduzzaman), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இருப்பினும் நான்கு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
எளிய ஆங்கில விக்கிப்பீடியா
எளிய ஆங்கில விக்கிப்பீடியா, விக்கிப்பீடியக் கலைக்களஞ்சியத்தின் எளிமைப்படுத்தப்பட்ட ஆங்கில மொழிப் பதிப்பு ஆகும்.ஆங்கிலத்தில் அதிகம் புலமை இல்லாதவர்கள், மாணவர்கள், குழந்தைகள் போன்றவர்களுக்காக இது தொடங்கப்பட்டது. எளிமையான அடிப்படை ஆங்கிலச் சொற்கலைளைக் கொண்டு இது பதியப்படுகின்றது. சனவரி மாதம் 2009ல் இதன் கட்டுரைகளின் எண்ணிக்கை ஐம்பதாயிரத்தைத் தாண்டியது. கட்டுரைகளின் எண்ணிக்கை அடிப்படையில் முப்பத்தி ஒன்பதாவது இடத்தில் இருக்கின்றது.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
ஹம்சநாதம்
ஹம்சநாதம் இராகம் கருநாடக இசையில் பயன்படும் இராகங்களில் ஒன்றாகும். இது 59வது மேளகர்த்தா இராகமும், "திசி" என்று அழைக்கப்படும் 10வது சக்கரத்தின் 5வது இராகமுமாகிய தர்மவதியின் ஜன்னிய இராகம் ஆகும்.
உசாத்துணைகள்
பகுப்பு:தர்மவதியின் ஜன்னிய இராகங்கள்
பீட்டர் கார்ல் உலூத்விக் சுவார்சு
பீட்டர் கார்ல் உலூத்விக் சுவார்சு (Peter Carl Ludwig Schwarz, 4 சூன் 1822 – 29 செப்டம்பர் 1894) (பரவலாக, உலூத்விக் சுவார்சு எனப்படுபவர்), ஒரு பால்டிக்கு செருமானிய வானியலாளர் ஆவார். இவர் உருசிய புவித் தேட்டவியலாளரும் தோர்பத் பல்கலைக்கழக வானியல் பேராசிரியரும் ஆவார். இவர் உருசியப் புவிப்பரப்பியல் கழகக் கான்சுடாண்டின் பதக்கம் பெற்றுள்ளார் இவர் தெமிதோவ் பரிசும் பெற்றுள்ளார் இது இவருக்கு 1865 இல் புனித பீட்டர்சுபர்கு, உருசிய அறிவியல் கல்விக்கழகத்தால் புவிப்புற அளக்கைப் பணிக்காக வழங்கப்பட்டது.
பணிகள்
இடாய்ச்சு:
நூல்கள்
ஆங்கிலம்: இடாயிட்சு:
இதழ்கள்
ஆங்கிலம்:
நிலப்படங்கள்
உருசியம்:
வெளி இணைப்புகள்
பகுப்பு:1822 பிறப்புகள் பகுப்பு:1894 இறப்புகள் பகுப்பு:செருமானிய வானியலாளர்கள் பகுப்பு:உருசிய வானியலாளர்கள் பகுப்பு:உருசியப் புவியியலாளர்கள் பகுப்பு:உருசிய அறிவியலாளர்கள்
கார்டேசியனிசம்
கார்டேசியனிசம் என்ற சொல் டெஸ்கார்ட்டஸ் என்ற பெயரின் 'கார்ட்டஸ்' என்ற பகுதி சொல்லில் இருந்து உருவாக்கப்பட்டது. டெஸ்கார்ட்டஸ் ஒரு கணித தத்துவ ஞானி. இவர் கணித அளவுகளைக் கொண்டு அனைத்து அறிவு துறைகளை அளக்கவும் அறிவின் தத்துவ பரிமாணத்தை கணிக்கவும்   முயன்றார். சிந்தனையால் மட்டுமே அறிவை பெற முடியும் என்று  கூறினார். குறிப்பாக மனித பாதையில் சென்றால்தான் உண்மையை காண முடியும் என்று நம்பினார். டெஸ்கார்ட்டஸின் இந்த கணித பார்வை, மனப்பான்மை, அணுகுமுறை, கார்டேசியனிசம் என   அறியப்படுகிறது.
மேற்கோள்கள்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
இருபீனைல் இருசல்பைடு
இருபீனைல் இருசல்பைடு (Diphenyl disulfide) (C6H5S)2 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். நிறமற்ற இப்படிகச் சேர்மம் பெரும்பாலும் Ph2S2 என்ற சுருக்கக் குறியீட்டால் அடையாளப்படுத்தப்படுகிறது. கரிமத்தொகுப்பு வினைகளில் பொதுவாகத் தோன்றும் பல கரிம இருசல்பைடுகளில் இதுவும் ஒன்றாகும். தயோபீனாலின் சிறிய மாசுபாடு இந்த சேர்மத்துடன் தொடர்புடைய உடன்படாத வாசனையை ஏற்படுத்துகிறது.
தயாரிப்பு
தயோபீனாலை ஆக்சிசனேற்றம் செய்து பொதுவாக இருபீனைல் இருசல்பைடு தயாரிக்கப்படுகிறது. ஐதரசன் பெராக்சைடையும் ஆக்சிசனேற்றம் செய்யப் பயன்படுத்தி இச்சேர்மம் தயாரிக்கப்படுகிறது. ஆய்வகங்களிலும் Ph2S2 அரிதாக தயாரிக்கப்படுகிறது. ஏனெனில் தயாரிக்கப்படும் முன்னோடிச் சேர்மம் விரும்பத்தகாத மணத்தைப் பெற்றுள்ளது.
கட்டமைப்பு
பெரும்பாலான கரிம இருசல்பைடுகளைப் போலவே இருபீனைல் இருசல்பைடும் சமதளமல்லாத இருமுக  கோணத்துடன் 85 பாகையை  நெருங்குகிறது. இருபீனைல் இருசல்பைடு விரைவாக  இடைமாற்றமடையும் ஆடியெதிர் உரு சுழல்வடிவமைப்பு கலவையாகக் காணப்படுகிறது.
வினைகள்
கரிமத் தொகுப்பு வினைகளில் இருபீனைல் இருசல்பைடு PhS மூலமாகப் பயன்படுத்தப்படுகிறது. ஒரு பொதுவான ஈனோலேட்டு வினை வழியாக PhS பதிலீடு செய்யப்பட்ட கார்போனைல் சேர்மங்களை உருவாக்குவதைக் இது குறிக்கிறது.
ஒடுக்கம்
இருசல்பைடுகளுக்கான அடையாள வினையாகக் கருதப்படும் ஒடுக்க வினையை Ph2S2 சேர்மமும் ஈடுபடுகிறது. சோடியம் போரோ ஐதரைடு, சோடியம் மூவெத்தில்போரோ ஐதரைடு போன்ற ஐதரைடு வினையாக்கிகளும் ஒடுக்கிகளாகப் பயன்படுத்தப்படுகின்றன.
குளோரினேற்றம்
இருபீனைல் இருசல்பைடு குளோரினுடன் வினைபுரிந்து பீனைல்சல்பீனைல் குளோரைடு உருவாகிறது. தனித்துப் பிரிப்பது கடினம் என்பதால் இது தளத்திலேயே தயாரித்துக் கொள்ளப்படுகிறது.
வினையூக்கி
புற ஊதா ஒளியில் நிகழும் ஆல்கீன்களின் ஒருபக்க-மறுபக்க மாற்றிய வினையை வினையூக்கம் செய்கிறது.
ஆக்சிசனேற்றம்
மெத்தனாலில் உள்ள ஈய டெட்ரா அசிட்டேட்டுடன் இருபீனைல் இரு அசிட்டேட்டு ஆக்சிசனேற்றம் அடைந்து சல்பினைட்டு எசுத்தர் உருவாகிறது.
மேற்கோள்கள்
பகுப்பு:பீனைல் சேர்மங்கள் பகுப்பு:கரிம இருசல்பைடுகள்
இயற்பியல் காலம்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Pendule_de_Foucault.jpg|வலது|thumb|[[பாரிஸ்|பாரிஸின் பாந்தியனில் உள்ள பூக்கோ தனி ஊசல் நேரம் மற்றும் பூமியின் சுழற்சியை நிரூபிக்கிறது.]] இயற்பியல் காலம் (Time in physics) என்பது அதனுடைய அளவீட்டால் அளவிடப்படுகிறது. கடிகாரம் காட்டும் அளவை காலத்தின் அளவாகக் கொள்ளலாம். காலமும் நீளம் நிறை அடிப்படை அளவுகளை போலவே இதுவும் ஸ்கேலார் அளவாகும். இயற்பியலில் உள்ள கருத்துக்களான இயக்கம், இயக்க ஆற்றல், முடுக்கம் போன்ற பல கருத்துக்கள் காலத்தை சார்ந்தே உள்ளன. காலத்தை கடைப்பிடிப்பது என்பது தொழில்நுட்ப மற்றும் அறிவியல் சார்ந்த பிரச்சனை என்பதுடன் அவற்றை பதியவைப்பதும் அடிப்படையாகும்.
காலத்தின் அலகு:
காலத்தை எஸ்.ஐ அலகு முறையில் வினாடி என்ற அலகால் அளக்கிறோம். இதனை (வி) என்ற எழுத்தால் குறிக்கிறோம்.
இயந்திர கடிகாரங்கள்
மடாதிபதியான ரிச்சர்ட் (1292-1366) 1330 ஆம் ஆண்டில் ஓர் இயந்திர கடிகாரத்தை உருவாக்கினார்.
மின்காந்தவியல் மற்றும் ஒளியின் வேகம்
1864 ஆம் ஆண்டில், ஜேம்ஸ் கிளார்க் மாக்சுவெல் (1831-1879) மின்சாரம் மற்றும் காந்தவியல் பற்றிய ஒருங்கிணைந்த கோட்பாட்டை முன்வைத்தார். அந்த இரண்டு நிகழ்வுகளுடன் தொடர்புடைய அனைத்து சட்டங்களையும் அவர் நான்கு சமன்பாடுகளாக இணைத்தார். டெல் இயக்கியினைப் பயன்படுத்தும் இந்த திசையன் கால்குலஸ் சமன்பாடுகள் ( \nabla ) மின்காந்தத்திற்கான மாக்சுவெல்லின் சமன்பாடுகள் என அழைக்கப்படுகின்றன.
வெற்று இடத்தில் (அதாவது, மின்னூட்டம் இல்லாத இடம் ), சமன்பாடுகள் SI அலகுகளைப் பயன்படுத்தி வடிவத்தை எடுக்கின்றன.
இதில் E என்பது மின்சாரப் புலம்
B என்பது காந்தப் புலம்
சான்றுகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:நேரம் காத்தல் பகுப்பு:நேரம் பகுப்பு:இயற்பியல் கோட்பாடுகள்
சர்வதேச காணாமல் போன குழந்தைகள் தினம்
சர்வதேச காணாமல் போன குழந்தைகள் நாள் (International Missing Children's Day) எனும் இந்நாள், காணாமற்போன குழந்தைகளுக்கான சர்வதேச நாளென ஒவ்வொரு ஆண்டும் மே 25-ம் நாள் கொண்டாடப்படுகிறது. காணாமல் போகும் எதிர்காலத் தலைமுறையினரான குழந்தைகளுக்கு அரசு மற்றும் குடும்பங்களின் பாதுகாப்பு அவசியம் என்பதை வலியுறுத்தும் நோக்கில் இந்த நாள் ஆண்டுதோறும் கடைப்பிடிக்கப்படுகிறது.
ஐக்கிய அமெரிக்காவில்
thumb|right|200px|சர்வதேச காணாமல் போன குழந்தைகள் நாள் உருவாகக் காரணமாக இருந்த இட்டன் பாட்சின் (Etan Patz) [[1978-ல் பதிவு செய்யப்பட்ட ஒளிப்படம் ]] 1979-ம் ஆண்டு மே 25-ம் நாள் அமெரிக்காவின் நியூயார்க் நகரத்தைச் சேர்ந்த இட்டன் பாட்ஷ் என்ற 6 வயது குழந்தை பள்ளிக்குச் செல்லும் வழியில் காணாமல் போய்விட, ஒரு ஒளிப்படக் கலைஞராக இருந்த அவனது தந்தை, தன்னுடைய குழந்தையின் (இட்டன் பாட்ஷ்) ஒளிப்படத்தை வெளியிட்டுக் குழந்தையைக் கண்டுபிடிக்கும் முயற்சியில் ஈடுபட்டார். அவரது தீவிர தேடுதல் வேட்டையை அங்கிருந்த ஊடகங்கள் தலைப்புச் செய்தியாக வெளியிட்டது. ஊடக நிறுவனங்களின் இந்த நடவடிக்கையால் 1979-ம் ஆண்டில் இருந்து 1981-ம் ஆண்டு வரையில் குளம், ஆறு போன்ற இடங்களில் சுவடு தெரியாமல் காணாமல் போன 29 குழந்தைகளின் உடல்கள் கண்டு பிடிக்கப்பட்டன. இதனையொட்டி 1983-ம் ஆண்டு அமெரிக்க அதிபராக இருந்த ரானல்ட் ரேகன் மே 25-ம் திகதியை காணாமல் போகும் குழந்தைகளுக்கான தேசிய நாளாக அறிவித்தார். அன்றிலிருந்து மே 25-ம் நாள் காணாமல் போகும் குழந்தைகள் நாளாக ஐக்கிய அமெரிக்காவில் அனுசரிக்கப்பட்டு வருகிறது.
இந்தியாவில் காணாமல் போகும் குழந்தைகள்
சர்வதேச அளவில், ஆண்டுக்கு சராசரியாக ஒரு இலட்சம் குழந்தைகள் காணாமல் போவதாகவும் அதில் பெண்பாலர்கள் 55 சதவிதமும், ஆண்பாலர்கள் 45 சதவிதமும் காணாமல்போவதாக ஆய்வறிக்கைகள் உள்ளது. மேலும், இந்தியாவில் மட்டும் ஆண்டுதோறும் 45 ஆயிரம் குழந்தைகள் காணாமல் போகின்றனர் என்றும் இதில் தமிழகத்தில் மட்டும் 11 ஆயிரம் குழந்தைகள் காணாமல் போவதாகவும் தேசியக் குற்றப் பதிவு ஆணையச் செய்தியில் கூறப்பட்டுள்ளது. இந்தப் பட்டியலில் முதல் இடத்தில் மேற்கு வங்கமும், அடுத்த இடத்தில் தமிழகம் இருப்பதாக அறியப்படுகிறது.
காரணிகள்
குழந்தைகள் காணாமல் போவதற்குப் பல காரணங்கள் உள்ளன. தற்போது வீட்டில் பெற்றோர்கள் கண்டிப்பதால் சினங்கொண்டு வீட்டை விட்டு வெளியேறும் குழந்தைகள் எண்ணிக்கை அதிகரித்துள்ளதாகவும், உடல் உறுப்புகளைத் களவாடி விற்கும் சமூகவிரோதிகள் குழந்தைகளைக் கடத்துவதாகவும் சென்னை குழந்தைகள் நலகுழுமத்தின் உறுப்பினர் ஷிலா சார்லஸ் மோகன் கூறுகின்றார். இந்தியாவின் வடகிழக்கு மாநிலங்களில் தீவிரவாதச் செயல்களில் ஈடுபட வைக்க 10 வயது முதல் 15 வயது வரையுள்ள குழந்தைகள் கடத்தப்படுவதாகவும், மற்றும் பால்வினைத் தொழிலில் ஈடுபடுத்துவதற்கும் குழந்தைகள் கடத்தப்படுகின்றனர். குறிப்பாக 6 வயதுக்கு கீழ் உள்ள குழந்தைகள் தான் அதிக அளவில் கடத்தப்படுவதாக ஆய்வறிக்கை உள்ளது.
மீட்பு
காணாமல் போன குழந்தைகள் கண்டுபிடிக்கப்பட்டாலும் அவர்களை மீண்டும் பெற்றோர்களிடம் ஒப்படைப்பதில் பெரும் சிரமம் உள்ளதாகவும், பல குழந்தைகள் தாங்கள் எங்கு இருந்தோம் என்பதுகூடத் தெரியாமல் இருப்பதாகவும், செவித்திறன், பார்வைக் குறைபாடுள்ள குழந்தைகள் மீட்கப்பட்டாலும் அவர்களை மீண்டும் சொந்த இடங்களுக்கு சேர்ப்பதில் சிரமம் உள்ளதாகவும் சமூக நலக்கல்வி குழுமத் தலைவரான மனோரமா தெரிவித்துள்ளார்.
குழந்தைகள் தொலைந்தாலோ அல்லது பொது இடங்களில் தனியாக இருப்பதைக் கண்டாலோ காவல் நிலையத்தில் புகார் அளிக்க வேண்டும். இதுபோன்ற புகாரின் அடிப்படையில் சைல்டு ஹெல்ப்லைன் அறக்கட்டளையை (CHILDLINE India Foundation (CIF)) 1098 என்ற கட்டணமில்லா தொலைத்தொடர்பு மூலம் தொடர்பு கொண்டு குழந்தைகளைக் கண்டுபிடிக்கவும் தனியாகவுள்ள குழந்தைகளை உரியவர்களிடம் சேர்க்கவும் முயற்சிகள் மேற்கொள்ளப்படும். காணாமற்போன குழந்தைகள் பற்றி அரசின் இணையதளத்திலும் (www.trackthemissingchild.gov.in)பதிவு செய்யலாம்.
வெளி இணைப்புகள்
பகுப்பு:மே சிறப்பு நாட்கள் பகுப்பு:சிறப்பு நாட்கள்
யூசேபியஸ் (திருத்தந்தை)
திருத்தந்தை யூசேபியஸ் (Pope Saint Eusebius) உரோமை ஆயராகவும் திருத்தந்தையாகவும் 309 ஏப்பிரல் 18ஆம் நாளிலிருந்து 309 அல்லது 310 ஆகத்து 17ஆம் நாள் வரை ஆட்சி செய்தார். இவருக்கு முன் திருத்தந்தையாக இருந்தவர் முதலாம் மர்செல்லுஸ் என்பவர். திருத்தந்தை யூசேபியஸ் கத்தோலிக்க திருச்சபையின் 31ஆம் திருத்தந்தை ஆவார்.
யூசேபியசின் பணிக்காலம்
திருத்தந்தை யூசேபியஸ் பற்றிய குறிப்புகள் திருச்சபையின் 37ஆம் திருத்தந்தையான முதலாம் தாமசுஸ் என்பவர் பொறித்த கல்லறைக் கல்வெட்டிலிருந்து தெரியவருகின்றன. அதன்படி, திருத்தந்தை முதலாம் மர்செல்லுஸ் காலத்தில் இருந்த நிலை யூசேபியஸ் ஆட்சியின்போதும் தொடர்ந்தது.
தியோக்ளேசியன் மன்னன் கிறித்தவர்களைத் துன்புறுத்தியபோது அவர்களுள் பலர் தம் உயிரைக் காக்கும் பொருட்டு கிறித்தவ மதத்தை மறுதலித்திருந்தனர். அவர்களை மீண்டும் திருச்சபையில் ஏற்கலாமா என்பது பெரிய பிரச்சினை ஆயிற்று. சிலர் தவறிப்போன கிறித்தவர்களைத் திருச்சபையில் மீண்டும் சேர்க்கக்கூடாது என்று வாதாடினர். சிலர் அவர்களை நிபந்தனையின்றி ஏற்கவேண்டும் என்றனர். மேலும் சிலர் தவறிழைத்த கிறித்தவர்கள் தங்கள் தவற்றுக்கு மனம் வருந்தி, தகுந்த ஒறுத்தல் முயற்சி மேற்கொண்டால் அவர்களைத் திருச்சபையில் மீண்டும் சேர்க்கலாம் என்றனர். இக்கருத்தைத் திருத்தந்தை யூசேபியஸ் ஆதரித்தார்.
ஆனால் ஹெராக்ளியஸ் என்றொருவரும் அவருடைய குழுவினரும் யூசேபியசின் அணுகுமுறையைக் கடுமையாக எதிர்த்தனர். திருச்சபையை விட்டுச் சென்றவர்களுக்குக் கடும் தண்டனை கொடுக்க வேண்டும் என்று அவர்கள் வாதாடியதாகத் தெரிகிறது. இதனால் கட்சிப் பிளவுகளும் பெரும் குழப்பமும் ஏற்பட்டு வன்முறை வெடித்தது. பலர் உயிரிழந்தனர். நாட்டில் ஒழுங்கு ஏற்படுத்தும் சாக்கில் மக்சேன்சியுஸ் மன்னன் ஹெராக்ளியசையும் யூசேபியசையும் சிசிலித் தீவுக்கு நாடு கடத்தினான். வன்முறையைப் பயன்படுத்தி குழப்பத்தை அடக்கினான்.
இறப்பும் திருவிழாவும்
அவருடைய உடல் உரோமைக்குக் கொண்டுவரப்பட்டு, கலிஸ்டஸ் கல்லறைத் தோட்டத்தில் அடக்கம் செய்யப்பட்டது.
புனித யூசேபியசின் திருவிழா செப்டம்பர் 26ஆம் நாள் கொண்டாடப்படுகிறது.
வெளி இணைப்புகள்
பகுப்பு:திருத்தந்தையர்கள் பகுப்பு:கிறித்தவப் புனிதர்கள் பகுப்பு:310 இறப்புகள்
ஜி. என். இரங்கராஜன்
'''ஜி. என். இரங்கராஜன்' (G. N. Rangarajan'') (17 திசம்பர் 1930 - 3 சூன் 2021) தமிழகத் திரைப்படத்துறையில் பணியாற்றிய ஒரு இந்திய எழுத்தாளரும், தயாரிப்பாளரும் இயக்குனருமாவார்.
திரைப்பட வாழ்க்கை
இயக்குனராக, இரங்கராஜன் கமல்ஹாசனுடன் இணைந்து கல்யாணராமன் (1979), மீண்டும் கோகிலா (1981), கடல் மீன்கள் (1981), எல்லாம் இன்ப மயம் (1981) உள்ளிட்ட பல வெற்றிகரமான படங்களில் பணியாற்றினார். கமல்ஹாசனின் வற்புறுத்தலின் பேரில் மீண்டும் கோகிலா திரைப்படத்தைத் தயாரிக்கும் போது மகேந்திரனிடமிருந்து இயக்குனர் பணிகளை இவர் கற்றுக்கொண்டது குறிப்பிடத்தக்கது. பின்னர் இவர் திரைப்படங்களையும் எழுதி தயாரித்தார். குறிப்பாக அடுத்தாத்து ஆல்பல்ட் (1985), சார், ஐலவ் யூ (1991) ஆகியவற்றை உருவாக்கினார். இவர் இறுதியாக கமல்ஹாசன் முக்கிய கதாபாத்திரத்தில் நடிக்க மகராசன் (1993) என்றத் திரைப்படத்தை இயக்கினார். இரங்கராஜனுடனான நட்பின் காரணமாக இப்படத்திற்கு ஊதியம் பெற மறுத்துவிட்டார். இரங்கராஜன் தனது திரைப்படங்களைத் தொடர்ந்து, "ரகுவம்சம்" என்ற தொலைக்காட்சி தொடரில் பணியாற்றினார். மேலும் சிங்கப்பூர் தயாரிப்பாளர்களுக்காக ஒரு தொலைக்காட்சிப் படத்தையும் செய்தார்.
கமல்ஹாசனுடனான தொடர்பு காரணமாக, இரங்கராஜன் தனது வீட்டை "கமல் இல்லம்" என்று பெயர் மாற்றினார். இவரது மகன் ஜி. என். ஆர். குமரவேலன் சதி லீலவதி (1995), மருதநாயகம் போன்ற படங்களில் உதவி இயக்குநராக பயிற்சி பெற்றார். பின்னர் 2000களின் பிற்பகுதியில் இயக்குனராக அறிமுகமானார்.
இறப்பு
இரங்கராஜன் வயது தொடர்பான வியாதிகளால் 2021 சூன் 3 அன்று தனது 90 வயதில் இறந்தார்.
வெளி இணைப்புகள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:தமிழ்த் திரைப்பட இயக்குநர்கள் பகுப்பு:சென்னை திரைக்கதை எழுத்தாளர்கள் பகுப்பு:சென்னை திரைப்படத் தயாரிப்பாளர்கள் பகுப்பு:சென்னை திரைப்பட இயக்குனர்கள் பகுப்பு:2021 இறப்புகள் பகுப்பு:1930 பிறப்புகள்
எக்கார்ட் விம்மர்
எக்கார்ட் விம்மர் (Eckard Wimmer, பி. மே 22, 1936) ஒரு அமெரிக்க வாழ் தீநுண்ம ஆய்வாளர். இவரின் குறிப்பிடத்தகுந்த படைப்புகளில் இளம்பிள்ளை வாதத்தின் நோய்க்காரணியான போலியோத் தீநுண்மத்தின் மூலக்கூறு உயிரியல் ஆய்வும் அதனைச் சார்ந்து அவர் உருவாக்கிய செயல்பாடுள்ள செயற்கை தீநுண்மமே யாகும். இவர் அமெரிக்காவில் உள்ள நியூயார்க் மாகாணத்தில் இருக்கின்ற ச்டான் ப்ரூக் பல்கலைக்கழகத்தில் 2002ஆம் ஆண்டு முதல் புகழ்பெற்ற/குறிப்பிடத்தக்கப் பேராசிரியராய் பணியாற்றிவருகிறார். இவர் 2011ம் ஆண்டுக்கான மதிப்புமிக்க பெய்சரிங்க் தீநுண்மயியல் விருது பெற்றார்.
வாழ்க்கை
விம்மர் 1936ம் ஆண்டு, செர்மனியில் உள்ள பெர்லினில் பிறந்தார். இவர் 1959 செர்மனியில் உள்ள கொட்டிங்கன் பல்கலைக்கழகத்தில் வேதியற் துறையில் இளமறிவியற் பட்டமும், அதனைத் தொடர்ந்து 1962ல் முனைவர் பட்டமும் பெற்றார். 1964 வரை அப்பல்கலைக்கழகத்திலேயே கரிம வேதியியலில் பயிற்சியும் தொடந்து இரண்டாண்டுகள் கனடாவில் உள்ள பிரிட்டன் கொலம்பியாப் பல்கலைகழகத்திலும் பயிற்சியை முடித்தார்.
1966-1968 வரை இல்லினியாசு பல்கலைக்கழகத்தில் பணியில் சேர்ந்து, பின்னர் 1966-1974 வரை புனித லூயிசு பல்கலைக்கழகத்தின், மருத்துவப்பள்ளியில் இருக்கின்ற நுண்ணுயிற் துறையிலும் அதனைத் தொடர்ந்து 1974 முதல் இன்று வரை நியூயார்க்கில் உள்ள ச்டோனி ப்ரூக் பல்கலைக்கழகத்திலும் பணியாற்றி வருகிறார்.
மேற்கோள்
பகுப்பு:1936 பிறப்புகள் பகுப்பு:அமெரிக்க உயிரியலாளர்கள் பகுப்பு:வாழும் நபர்கள்
14
கிபி ஆண்டு 14 (XIV) என்பது ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "பொம்பெயசு மற்றும் அப்புலெயசு ஆளுநர்களின் ஆட்சி ஆண்டு" (Year of the Consulship of Pompeius and Appuleius) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 767" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 14 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினான்காம் ஆண்டாகும்.
மேற்கோள்கள்
* பகுப்பு:10கள்
10er
ஏ. நேசமணி
'''மார்சல் ஏ. நேசமணி' (Marshal A. Nesamony'', 12 சூன் 1895 - 1 சூன் 1968) தமிழ்நாடு கன்னியாகுமரி மாவட்ட அரசியல்வாதி ஆவார். இந்தியா விடுதலை பெற்ற பின்னரும் திருவிதாங்கூர் சமத்தானத்துடன் (கேரளா) இருந்த குமரி மாவட்டத்தைத் தமிழ்நாட்டுடன் இணைக்கப் பல போராட்டங்கள் நடத்தி 1956 நவம்பர் 1 இல் குமரி மாவட்டத்தை தமிழகத்துடன் இணைக்கத் தலைமையேற்றுப் பாடுபட்டவர் இவர். இவரை மக்கள் குமரித் தந்தை என்று சிறப்பிக்கின்றனர்.
வாழ்க்கை வரலாறு
நேசமணி விளவங்கோடு வட்டத்தைச் சார்ந்த பள்ளியாடி என்னும் இடத்தில் 12 சூன் 1895 ஆம் ஆண்டு அப்பாவு-ஞானம்மாள் தம்பதியினருக்கு இரண்டாவது மகனாகப் பிறந்து வளர்ந்தார். தன் தாயின் ஊரான கல்குளம் வட்டத்தைச் சார்ந்த மாறாங்கோணம் என்னும் இடத்தில் பிறந்தார். இதனால் இவருக்கு நாயர்களின் அடக்குமுறையை நேரடியாக உணர வாய்ப்பு கிடைத்து. நேசமணி இளம் வயதிலேயே சமூக விடுதலைக்காகப் போராடியவர். திருவனந்தபுரம் மகாராசா கல்லூரியில் பி.ஏ. பட்டம் படித்து ஆசிரியர் தொழிலில் ஈடுபட்ட இவர், பின்னர் திருவனந்தபுரம் சட்டக்கல்லூரியில் சேர்ந்து பி.எல். பட்டம் பெற்றார். பின்னர் நாகர்கோவில் நீதிமன்றத்தில் 1921 ஆம் ஆண்டு வழக்குரைஞராகப் பதிவு செய்து பணியாற்றினார். நாகர்கோவில் நீதிமன்றத்தில் உயர் சாதி வழக்கறிஞர்கள் உட்கார நாற்காலியும் கீழ்சாதி வழக்கறிஞர்களுக்கு குந்துமனையும் (Stool) இடப்பட்டிருந்ததை, முதல் நாளன்றே காலால் உதைத்துத் தள்ளிவிட்டு, நாற்காலியால் உட்கார்ந்து நீதிமன்றத்தில் சாதி்க் கொடுமையை ஒழித்தார். அதே போன்று நாகர்கோவில் வழக்கறிஞர் சங்கத்தில் மேல்சாதி வக்கீல்களுக்கும் கீழ்சாதி வக்கீல்களுக்கும் தனித்தனியாக வைக்கப்பட்டிருந்த குடிநீர்ப் பானையை உடைத்துவிட்டு, அனைத்து வக்கீல்களுக்கும் பொதுவாக ஒரே பானையை வைத்தார். அந்த அளவிற்குச் சமுதாய சீர்திருத்தத்தில் அக்கறை எடுத்துக்கொண்டார். பொது வாழ்க்கையில் ஈடுபட்ட பின்பு நாகர்கோவில் நகர்மன்றத் தலைவராகவும் இருந்தார். பின்னர் தேர்தலில் போட்டியிட்டு எம்.எல்.ஏ. வாகி சட்டசபைக்கும் சென்றார். தொடர்ந்து நாகர்கோவில் நாடாளுமன்ற உறுப்பினராகத் தான் இறக்கும் வரை பணியாற்றினார்.
குமரி விடுதலைப் போராட்டம்
இந்தியா சுதந்திரம் பெற்றபோது, கன்னியாகுமரி மாவட்டம் கேரளாவுடன் இணைந்திருந்தது. ஆனால், அங்குப் பெரும்பாலானோர் தமிழ் மொழி பேசுபவர்களாக இருந்தனர். இவர்கள், இம்மாவட்டத்தைத் தமிழ்நாட்டுடன் இணைக்க விரும்பினர். இதற்கான போராட்டம் வெடித்தபோது, அதை அடக்க, கேரள அரசு கடும் முயற்சிகள் மேற்கொண்டது. நேசமணி தலைமையில் இந்தப் போராட்டம் எழுச்சி பெற்றது.நீண்ட போராட்டத்துக்குப் பின், 1956 நவ.,1 இல் கன்னியாகுமரி மாவட்டம் தமிழ்நாட்டுடன் இணைந்தது. அதன் பின், குமரி மாவட்டம் பல்வேறு வளர்ச்சிகளைப் பெற்றது. இந்தியாவின் தென் எல்லை குமரி மாவட்டம். மொழி வாரி மாநிலங்கள் பிரிக்கப்பட்டபோது குமரிமாவட்டம் கேரளாவின் ஆளுகைக்குள் சென்றது. ஆனால் இந்த மாவட்டத்தைத் தாய் தமிழகத்துடன் சேர்க்க வேண்டும் என்று இங்குள்ள மக்கள் பெரும் போராட்டத்தில் ஈடுபட்டனர். இந்தப் போராட்டத்தை முன்னெடுத்துச் சென்றவர்களில் முக்கியமானவர் நேசமணி. இதனால் மார்ஷல் நேசமணி என்று இம்மாவட்ட மக்களால் அன்போடு அழைக்கப்பட்டார். தொடர்ந்து நடந்த போராட்டத்தின் காரணமாகக் குமரி மாவட்டம் தமிழகத்தோடு இணைக்கப்பட்டது. தமிழகத்தின் தென் எல்லையாகக் குமரிமாவட்டம் மாறியது.
பொதுப்பணி
நேசமணி அரசியலில் தன்னை ஈடுபடுத்திக் கொண்ட பின்பு தமிழக காங்கிரசின் தலைவராகவும் ஆனார். பின்னர் நாகர்கோவில் நாடாளுமன்ற தொகுதியில் போட்டியிட்டு வெற்றி பெற்று நாடாளுமன்ற உறுப்பினரானார். நாடாளுமன்றத்தில் சிறப்பாகச் செயல்பட்டதற்காகப் பிரதமர் நேருவால் பாராட்டப்பட்டார். விடுபட்டுப் போன தமிழ்ப் பகுதிகளான செங்கோட்டை மேற்குப் பகுதி, தேவிக்குளம்-பீர்மேடு, நெய்யாற்றின்கரை மற்றும் சித்தூர் ஆகியவற்றைத் தமிழகத்துடன் இணைப்பதற்கு இந்தியப் நாடாளுமன்றத்தில் 3 நாட்கள் தன்னந்தனியாக நின்று போராடினார். ஆனால் அதில் வெற்றிக் கிட்டவில்லை.
வெளி இணைப்புகள்
பகுப்பு:1895 பிறப்புகள் பகுப்பு:1968 இறப்புகள் பகுப்பு:தமிழக அரசியல்வாதிகள் பகுப்பு:கன்னியாகுமரி மாவட்ட நபர்கள் பகுப்பு:1ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
மிசூரி
மிசூரி ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மத்திய பகுதியில் அமைந்துள்ளது. இதன் தலைநகரம் ஜெஃபர்சன் நகரம். ஐக்கிய அமெரிக்காவில் 24 ஆவது மாநிலமாக 1821 இல் இணைந்தது,
பீட்டர் டி. டேனியல்ஸ்
'''பீட்டர் டி. டேனியல்ஸ்''' (பி. டிசம்பர் 11, 1951) உலகமொழிகளின் எழுத்துக்கள் பற்றிய ஆய்வில் தேர்ந்த அறிஞர். இவர் வில்லியம் பிரைட் என்பாருடன் சேர்ந்து உலகின் எழுத்து முறைகள் (The World's Writing Systems என்னும் நூலை 1996ல் எழுதியுள்ளார். அதில் "அபுஜாடு" ("abjad") எழுத்து முறை, "அபுகிடா" (abugida) எழுத்து முறை என்னும் முறைகளைப் பற்றி விளக்கி எழுதியுள்ளார். அபுஜாடு என்னும் முறை மெய்யெழுத்துக்கள் மட்டும் அடங்கிய அகரவரிசை (நெடுங்கணக்கு) கொண்டது. இதில் உயிரெழுத்துக்களுக்குத் தனி எழுத்துக்கள் கிடையாது. அபுகிடா எழுத்து முறை என்பது உயிரெழுத்து, மெய்யெழுத்து, மற்றும் உயிர்மெய் எழுத்துக்கள் கொண்ட அகரவரிசை. தமிழ், மற்றும் இந்திய மொழிகள் பலவற்றிலும் இந்த அபுகிடா எழுத்து முறைதான் பயன்பாட்டில் உள்ளது. இவைதவிர, ஆல்ஃவபெட் (alphabet) முறை என்பது உயிரெழுத்துக்களும், மெய்யெழுத்துக்களும் மட்டுமே (உயிர்மெய் எழுத்துக்கள் கிடையாது) கொண்ட முறை. அதாவது உயிர்மெய்யற்ற அகரவரிசை. இவர் தெளிவுபடுத்திய இம்முறைகளும் அதற்கான கலைச்சொற்களும் இன்று மொழியியலில் பரவலாக எடுத்தாளப்பட்டு வருகின்றன.
வெளி இணைப்புகள்
பகுப்பு:மொழியியல் பகுப்பு:எழுத்து முறைகள் பகுப்பு:ஆங்கில நூலாசிரியர்கள் பகுப்பு:மொழியியலாளர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:அமெரிக்க மொழியியலாளர்கள்
பீஸ் சர்கார்
பீஸ் சர்கார் (Beas Sarkar, பிறப்பு: திசம்பர் 23 1979 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 2003ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1979 பிறப்புகள் பகுப்பு:வாழும் நபர்கள்
குளோரோசோமன்
குளோரோசோமன் (Chlorosoman) என்பது C7H16ClO2P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சோமன் என்ற சேர்மத்தின் குளோரின் ஒத்த சேர்மமாக இது கருதப்படுகிறது. உயர் நச்சுத்தன்மை மிக்க கரிம பாசுப்பரசு சேர்மமாக குளோரோசோமனை வகைப்படுத்துகிறார்கள். சோமன் நரம்புக் கடத்தி முகவர்களைத் தயாரிக்க உதவும் முன்னோடிச் சேர்மமாக குளோரோசோமன் பயன்படுகிறது.
மேற்கோள்கள்
பகுப்பு:கரிமச் சேர்மங்கள் பகுப்பு:பினாக்கோலைல் எசுத்தர்கள்
அகமது தக்லான்
கியா காசி அகமது தக்லான் (ஆங்கிலம் : Ahmad Dahlan ) ( அரபு : أحمد دحلان ‎ ஆகஸ்ட் 1868 - பிப்ரவரி 23 1923), முகம்மது தார்வீசு என்ற இயற்பெயருடன் பிறந்த இவர் இந்தோனேசிய இஸ்லாமிய மறுமலர்ச்சியாளராக இருந்தார். அவர் 1912 இல் முகம்மதியாவை நிறுவினார். 1961 ஆம் ஆண்டில் அதிபரின் ஆணை எண் 157 இன் படி அவர் ஒரு தேசிய நாயகனானார். (தேசியஅக்மத் தக்லான் பிரிவு பக்லாவன்)
கல்வி
பொதுவாக அக்மத் தக்லான் என்று அழைக்கப்படும் முகம்மது தார்விசு, யோக்யகர்த்தாவின் முஸ்லீம் காலாண்டில் யோக்யகர்த்தா சுல்தானின் பெரிய மசூதியின் பின்னணியில் பிறந்தார். அவரது தந்தை மசூதியின் இமாம், தக்லான் தனது தந்தையிடமிருந்து அந்த மொழியைக் கற்றுக்கொண்டார். அவர் மௌலானா மாலிக் இப்ராகிமின் 12 வது தலைமுறை வம்சாவளியாக இருந்தார், இவருக்கு முகம்மதுவின் பரம்பரை தடயங்கள் இருந்தன. ஒருவர் குரானை அதன் அசல் மொழியில் பாராயணம் செய்ய வேண்டும் என்பது முஸ்லீம் நம்பிக்கையாகும் (இருப்பினும் மொழிபெயர்ப்புகள் அரபு மொழியைப் புரிந்து கொள்ள முடியாதவர்களுக்குப் பயன்படுத்தப்படலாம்), ஆனால் இந்த நேரத்தில் மிகச் சில இந்தோனேசியர்கள் அரபியை அறிந்திருந்தனர், மேலும் சிறந்த அறிவுள்ளவர்களாகக் கருதக்கூடியவர்கள். த்க்லான் ஒரு இஸ்லாமிய உறைவிடப் பள்ளி அல்லது பெசாண்த்தரனுக்கு அனுப்பப்பட்டார்.
ஒரு முஸ்லீமாக தனது ஐந்து கடமைகளில் ஒன்றாக, அவர் மெக்காவுக்கு யாத்திரை சென்றார். அங்கு அவர் புகழ்பெற்ற மத ஆசிரியரான அகமத் காதிபிடம் மத நெறிமுறைகளை படித்தார். இந்த யாத்திரையின் போதுதான் தக்லான் தனது பெயரை முகம்மது தார்வீசு என்பதிலிருந்து அக்மத் தக்லான் என்று மாற்றினார். இந்த பிந்தைய பெயரை சாபி சட்டப் பள்ளியின் சாய்க் சயீத் பக்ரி சட்டா வழங்கினார். இந்தோனேசியாவின் டச்சு காலனித்துவ எசமானர்களுக்கு எதிரான பொதுவான ஆர்வத்தையும், இந்தோனேசியாவில் இஸ்லாத்தை சுத்திகரித்து புதுப்பிக்க வேண்டியதன் அவசியத்தையும் கருத்தில் கொள்ள இருதரப்பிற்கும் உதவிய சுலாவேசி, மேற்கு சாவா, மினாங்க்கபாவ் மற்றும்  ஆச்சே போன்ற பலமான நம்பிக்கையின் பிற பகுதிகளைச் சேர்ந்த சக இந்தோனேசிய யாத்ரீகர்களுடன் தக்லான் தொடர்புடையவர்.
முகமதியா
தனது சீர்திருத்தவாத கொள்கைகளை உணர்ந்து கொள்வதற்கான வழிமுறையாக 1912 ஆம் ஆண்டில் முகம்மதியாவை ஒரு கல்வி அமைப்பாக உருவாக்கினார். இது விரைவாக வர்த்தகர்கள் மற்றும் கைவினைஞர்களால் இணைந்தது. 1917 ஆம் ஆண்டில் இந்தோனேசிய பெண்களின் வாழ்க்கையை நவீனமயமாக்குவதில் குறிப்பிடத்தக்க பங்கைக் கொண்டிருந்த ஐசியா என்ற பெண்கள் பிரிவைச் சேர்த்தது. வெளி தீவுகளுக்கும் இது பரவியது. அது நிறுவப்பட்ட ஒரு பத்தாண்டிற்குப் பிறகுதான் முகம்மதியா சுலாவேசியில் ஒரு வலுவான தளத்தை நிறுவினார். இது இருபதாம் நூற்றாண்டின் முதல் மூன்று தசாப்தங்களில் நிறுவப்பட்ட பல உள்நாட்டு இந்தோனேசிய அமைப்புகளில் ஒன்றாகும்; இந்தோனேசிய தேசிய மறுமலர்ச்சி என்று அழைக்கப்படும் காலம்; இது இந்தோனேசிய தேசியவாதத்தின் உணர்வை நிறுவுவதில் முக்கியமானது. இறுதியில் சுதந்திரம் என்பதே இதன் குறிக்கோளாகும். இன்று, 20 மில்லியன் உறுப்பினர்களைக் கொண்ட, முகமதியா நக்லத்துல் உலமாவிற்குப் பிறகு இந்தோனேசியாவின் இரண்டாவது பெரிய முஸ்லீம் அமைப்பாகும்.
நூற்பட்டியல்
பகுப்பு:1923 இறப்புகள் பகுப்பு:1868 பிறப்புகள் பகுப்பு:இந்தோனேசியர்கள்
மிருணாளினி தேவி புவார்
மிருணாளினி தேவி புவார் (Mrunalini Devi Puar) இந்தியாவைச் சேர்ந்த ஒரு  கல்வியாளர் ஆவார். 35,000 எண்ணிக்கைக்கும் மேற்பட்ட மாணவர்களைக் கொண்ட அங்கீகரிக்கப்பட்ட ஓர் இந்திய பல்கலைக்கழகத்தின் முதல் பெண் வேந்தர் என்ற சிறப்புக்கு உரியவர் ஆவார்.
குசராத்தில் பரோடா பல்கலைக்கழகத்தில் மட்டுமே மாநிலத்தின் ஆளுநர் பல்கலைக்கழக வேந்தராக இல்லாமல் முன்னாள் அரச குடும்பத்தைச் சேர்ந்தவர் ஒருவர் பல்கலைக்கழக வேந்தராக இருக்கிறார்.
வாழ்க்கைக் குறிப்பு
பிரித்தானிய இராச்சியத்தின் ஆட்சிக் காலத்தில் இருந்த தார் மாநிலத்தில் புவார் ஒரு கல்வியாளராகவும் மகாரணியாகவும் இருந்தார். பரோடா மாநிலத்தின் முன்னாள் ஆளும் குலமான கெய்க்வாட் வம்சத்தின் உறுப்பினராகவும், முன்னாள் மராட்டிய சமசுதான மாநிலங்களான தார் மாநில புவார் வம்சத்தின் உறுப்பினராகவும் இருந்தார். தார் மாநிலத்தின் நான்காம் மகாராசாவான ஆனந்த் ராவ் புவாரை மணந்து கொண்டார். பரோடாவின் மகாராசா சாயாசிராவ் பல்கலைக்கழகத்தின் வேந்தராக  இருந்தார். 1988 ஆம் ஆண்டு பரோடா மகாராசாவாக இருந்த இவரது சகோதரர் ஃபதேசிங்ராவ் கெய்க்வாட், இறந்த பிறகு  மிருணாளினி தேவி வேந்தராக பதவிக்கு வந்தார்.
பயிற்சி மூலம் ஓர் உணவியல் நிபுணராக புவார் மகாராஜா சயாசிராவ் பல்கலைக்கழகத்தின் ஆசிரியராகப் பணியாற்றினார். அமெரிக்காவில் அயோவா மாநில அறிவியல் மற்றும் தொழில்நுட்ப பல்கலைக்கழகத்தில் உணவு மற்றும் ஊட்டச்சத்து பாடத்தில் முதுநிலை பட்டம் பெற்றார்.
மகாராசா சாயாசிராவ் பல்கலைக்கழகத்தின் அதிபர் உட்பட கல்விப் பணி மூலம் கெய்க்வாட் குடும்பத்தின் புகழ்பெற்ற கல்விச் சேவை பாரம்பரியத்தை புவார் தொடர்ந்தார். புவார் பல்கலைக்கழகத்தின் அதிபராக 1988 ஆம் ஆண்டில் பொறுப்பேற்றார். 35,000 பேருக்கும் மேற்பட்ட மாணவர்களைக் கொண்ட அங்கீகரிக்கப்பட்ட ஓர் இந்திய பல்கலைக்கழகத்தின் முதல் பெண் அதிபராக ஆனார்.
சுவிட்சர்லாந்தின் இயற்கை மற்றும் இயற்கை வளங்களை பாதுகாப்பதற்கான சர்வதேச ஒன்றிய  கல்வி மற்றும் பயிற்சிக்கான ஆணையத்தின் உறுப்பினராகவும், பிரான்சு நாட்டைச் சேர்ந்த வீட்டுப் பொருளாதாரத்திற்கான சர்வதேச கூட்டமைப்பின்  உணவு மற்றும் ஊட்டச்சத்து திட்டக் குழுவின் தலைவராகவும் இருந்தார்.
இந்திய அரசின் ஊட்டச்சத்து, திட்டக் குழுவிலும், புது தில்லியின் வீட்டுப் பொருளாதாரக் கழகத்தின் நிர்வாகக் குழுவிலும் உறுப்பினராக இருந்தார். சமகால ஆய்வுகளுக்கான இராசீவ் காந்தி நிறுவனம், புதுதில்லியின் இராசீவ் காந்தி அறக்கட்டளை மற்றும் பல்வேறு அமைப்புகளின் ஆலோசனைக் குழுவில் உறுப்பினராக இருந்தார்.
பரோடாவின் மகாராஜா சாயாசிராவ் பல்கலைக்கழகத்தில் இவர் அதிபராக வருவதற்கு முன்பு சுமார் 12 ஆண்டுகள் கற்பித்தல் பணியில் ஈடுபட்டு வந்தார். அரி சிங் மற்றும் அர்ச்சூன் சிங் ஆகியோர் மிருணாளினி தேவி புவாருடன் தொடர்புடையவர்கள். அவர்களின் தாயார், சசி பிரபா ராசே தார்ர் மாநிலத்தைச் சேர்ந்தவர் மற்றும் தார் மாநிலத்தின் த தைரியசில் ராவ் புவரின் மகளும் ஆவார்.
மிருணாளினி தேவியின் ஆராய்ச்சி கட்டுரைகள் பல தேசிய மற்றும் சர்வதேச பத்திரிக்கைகளில் வெளியிடப்பட்டுள்ளன.
புவார் உடல்நலக்குறைவு காரணமாக 2015 ஆம் ஆண்டு சனவரி மாதம் 2 அன்று இறந்தார். அப்போது இவருக்கு வயது 83.
புற இணைப்புகள்
பகுப்பு:2015 இறப்புகள் பகுப்பு:1931 பிறப்புகள் பகுப்பு:இந்தியக் கல்வியாளர்கள்
சிங்ளேர் லுயிஸ்
ஹாரி சிங்ளேர் லுயிஸ்(Harry Sinclair Lewis பிப்ரவரி 7, 1885 - ஜனவரி 10, 1951) ஒரு அமெரிக்க நாவலாசிரியர், சிறுகதை எழுத்தாளர் மற்றும் நாடக ஆசிரியர். 1930-ஆம் ஆண்டு இலக்கியத்துக்கான நோபல் பரிசு பெற்ற முதல் அமெரிக்க எழுத்தாளர் என்ற பெருமைக்குரியவர். "விறுவிறுப்புடைய, உயிர் சித்திரமான விவரிப்புகளுக்காகவும், பகடியும் நகைச்சுவையும் மிகுந்த கதாபாத்திரங்களை உருவாக்கியதற்காகவும்" இந்த விருதை பெற்றுள்ளார். அமெரிக்க முதலாளித்துவம் மற்றும் பொருள்முதல் வாதம் பற்றிய நுண்ணறிவு மிகுந்த நடுநிலையான எழுத்துக்களை முதலாம் மற்றும் இரண்டாம் உலகப் போர்களுக்கு இடைப்பட்ட காலத்தில் எழுதியதற்காக அறியப்பட்டார். நவயுக வேலைக்கு செல்லும் மகளிரை உறுதியான கதாபாத்திரங்களாக எழுதியதற்காக மதிக்கப்பட்டார். எச்.எல்.மென்கென் "நமது இந்தக் கலைத்துறையில் அதிகாரப்பூர்வ நாவலாசிரியர் ஒருவர் உண்டென்றால், அது இந்த சிவந்த முடியுடைய மின்னசோட்டாவின் காடுகளில் இருந்து வந்த சூறாவளித்தான்" என்கிறார். ஐக்கிய அமெரிக்கக் குடியரசு தபால் நிறுவனம் "சிறந்த அமெரிக்கர்கள்" தொடரில், இவருக்கு அஞ்சல் தலை வெளியிட்டு சிறப்பு செய்துள்ளது.
ஆரம்பகால வாழ்க்கை
சிங்ளேர் லூயிஸ் 1885 ஆம் ஆண்டு பிப்ரவரி 7 இல் மினசொட்டாவின் சாக் சென்டர் என்ற கிராமத்தில் பிறந்தார். இவரது தந்தை எட்வின் ஜே. லூயிஸ் மருத்துவர் கண்டிப்பானவர், தாயார் எம்மா கெர்மட் லூயிஸ் ஆவார். இவருக்கு இரண்டு ப்ரெட், கிளாட் என்ற இரு உடன்பிறப்புகள் இருந்தனர். சிங்ளெர் லூயிஸ் இளம் வயதிலேயே புத்தகங்களை படிக்க தொடங்கினார். தன்னுடன் நாட்குறிப்பொன்றும் வைத்திருப்பார். 13 ஆவது வயதில் எசுப்பானிய அமெரிக்க போரில் முரசடிப்பவராவதற்காக வீட்டில் இருந்து வெளியேறினார்.
1902 ஆம் ஆண்டின் பிற்பகுதியில் யேல் பல்கலைக்கழகத்தில் தகுதி பெறுவதற்காக ஓபர்லின் அகாடமியில் சேர்ந்தார். ஓபர்லினில் இருந்தபோது மதத்தின் மீது ஆர்வம் கொண்டார். 1903 ஆம் ஆண்டில் யேல் பல்கலைக்கழகத்தில் இணைந்தார். 1908 ஆம் ஆண்டு வரை இளங்கலை பட்டம் பெறவில்லை. பின்னர் நாத்திகராக மாறினார்.
பணி
லூயிஸின் ஆரம்பக்கால படைப்புகளான காதல் கவிதைகள், குறுகிய உருவரைதல்கள் என்பன யேல் கொரண்ட் மற்றும் யேல் இலக்கிய இதழ் என்பவற்றில் வெளிவந்தன. அதில் பதிப்பாசிரியரானார். மேலும் பத்திரிகைகளிலும், வெளியீட்டு நிறுவனங்களில் வேலை செய்தார். கதைகளை விற்று பணம் சம்பாதித்தார். 1912 ஆம் ஆண்டில்  டாம் கிரஹாம் என்ற புனைப்பெயரில்  என்ற முதல் புத்தகம் ஹைக் அண்ட் தி ஏர்ப்ளேன் வெளியிட்டார். 1914 ஆம் ஆண்டில் ஒவர் மிஸ்டர் ரென்: தி ரொமான்டிக் அட்வென்ச்சர்ஸ் ஆப் எ ஜென்டில் மேன், 1915 இல் டிரெயில் ஆப் தி ஹாக்: எ காமெடி ஆப் த சீரியஸ்னஸ் ஆப் லைப், 1917 இல் தி இன்னசென்ட்ஸ்: எ ஸ்டோரி பார் லவ்வர்ஸ், 1919 வுமன்ஸ் ஹோம் கம்பானியன் சஞ்சிகையில் இல் ப்ரீ ஏர் என்பன வெளிவந்தன.
திருமணமும் குடும்பமும்
லூயிஸ் 1914 ஆம் ஆண்டில் லோக் பத்திரிகையின் ஆசிரியரான கிரேஸ் லிவிங்ஸ்டன் ஹெகரை திருமணம் புரிந்தார். இவ் இணையருக்கு 1917 இல வெல்ஸ் லூயிஸ் என்ற புதல்வன் பிறந்தார். இரண்டாம் உலகப்போரின் போது அமெரிக்க இராணுவ தளபதியாக பணியாற்றிய வெல்ஸ் லூயிஸ் 1944 அக்டோபர் 29  கொல்லப்பட்டார். லூயிஸ் 1925 ஆம் ஆண்டில்  கிரேஸை விவாகரத்து செய்தார். 1928 இல் அரசியல் செய்தித்தாள் கட்டுரையாளரான தொரத்தி தாம்சனை மணந்தார். அவர்களுக்கு 1930 இல் மைக்கேல் லூயிஸ் என்ற மகன் பிறந்தார். இத் தம்பதியினர் 1942 ஆம் ஆண்டில் விவாகரத்து செய்தனர். மைக்கேல் லூயிஸ் ஒரு நடிகரானார். மைக்கேல் லூயிஸ் குடிப்பழக்கத்தால் பாதிக்கப்பட்டு, 1975 ஆம் ஆண்டில் இறந்தார்.